
1446/2009.
MÁV Zrt. Vezérigazgatóság








Heinczinger István úr

vezérigazgató részére

Budapest

Könyves Kálmán krt. 54-60.
Tisztelt Vezérigazgató Úr!
Sajnálattal közlöm Önnel, hogy a 1364/2009. szám alatt kezdeményezett kollektív munkaügyi vitánk egyelőre eredménytelen. Ezért szakszervezetünk Országos Választmánya a mai napon úgy határozott, hogy követeléseink kikényszerítésére ún. „gördülő” sztrájkot hirdet, melynek kezdési időpontjának meghatározására és lefolytatásának módjára szakszervezetünk sztrájkbizottságát hatalmazta fel.
Figyelemmel a sztrájkról szóló törvényben írottakra, a még elégséges szolgáltatás egyeztetésére irányuló tárgyalásra indítványt teszünk. 

Tekintettel, hogy a sztrájk egyaránt érinti a MÁV Zrt-t, a MÁV-START Zrt-t, a MÁV Gépészet Zrt-t, a MÁV TRAKCIÓ Zrt-t, valamint a MÁV Cargo Zrt-t, célszerűnek ítéljük a még elégséges szolgáltatásról szóló egyeztetés összevontan történő megtartását.

A helyszínre és időpontra az alábbi javaslattal élünk.

Helyszín: 
MÁV Zrt. Könyves Kálmán krt. 54-60. sz. alatti bérleménye

Időpont:
2009. október 16. 10,00 óra

Tájékoztatásul közöljük, hogy e levelet a Kormány részére is megküldjük. 
Budapest, 2009. október 13.






Üdvözlettel:

Gaskó István

